48. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 16 της 29 Δεκ. 1979/16 Ιαν. 1980 (ΦΕΚ Α΄  8) (Διόρθ. Σφαλμ. στο ΦΕΚ Α΄ 17/23 Ιαν.  1980) Περί μεταβιβάσεως αρμοδιοτήτων εις τας περιφερειακάς υπηρεσίας αρμοδιότητος Γενικής Διευθύνσεως Αρχαιοτήτων και Αναστηλώσεως του Υπουργείου Πολιτισμού και Επιστημών. Έχοντες υπ’ όψει τας διατάξεις: α)Του άρθρ. 4 παρ. 2 εδάφ. γ΄ του Νόμ. 3200/1955 περί Διοικητικής αποκεντρώσεως και του άρθρ. 1 παρ. 4 του Ν.Δ. 532/1970 περί συμπληρώσεως των διατάξεων περί Διοικητικής αποκεντρώσεως. β)Του άρθρ. 15 του Π.Δ. 770/75 περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινων αυτού. γ)Του Π.Δ. 941/1977 περί Οργανισμού του Υπουργείου Πολιτισμού και Επιστημών. δ)Τας υπ’ αριθ. 1130/79 και 1212/79 γνωμοδοτήσεις του Συμβουλίου της Επικρατείας, Εσωτερικών και Πολιτισμού και Επιστημών, αποφασίζομεν: Άρθρ. 1.-Μεταβιβάζονται αι εξής αρμοδιότητες του Υπουργείου Πολιτισμού και Επιστημών και των Κεντρικών Υπηρεσιών του Υπουργείου τούτου εις τα περιφερειακά όργανα αυτού, ως κάτωθι: Α)Εις άπαντας τους προϊσταμένους των Εφορειών Προϊστορικών και Κλασσικών Αρχαιοτήτων, καθώς και των Εφορειών Βυζαντινών Αρχαιοτήτων, της Εφορείας Εναλίων Αρχαιοτήτων και Εφορείας παλαιοανθρωπολογίας - σπηλαιολογίας: 1.Η χορήγησις αδείας οικοδομικών και λοιπών εργασιών μέχρι δύο ορόφων πέραν του ισογείου και καλυπτομένης επιφανείας μέχρι 250 τ.μ., επί και πλησίον αρχαιολογικών χώρων και τόπων ιδιαιτέρου φυσικού κάλλους (άρθρ. 50 και 52 του Κ.Ν. 5351/1932, άρθρ. 1 του νόμ. 1469/50 και άρθρ. 10 παρ. 2 εδάφη. α΄ περίπτ. αα΄ του Π.Δ. 941/77), ως και ο χαρακτηρισμός εργασίας τινός εκ των ανωτέρω, ως σημαντικής, προκειμένου η χορήγησις αδείας να γίνη μετά γνώμην του Τοπικού Συμβουλίου Μνημείων (Π.Δ. 159/1977 άρθρ. 4 παρ. 1 εδάφ. γ΄). 2.Η παροχή αδείας προς εκτέλεσιν σωστικών ανασκαφών (άρθρ. 35 και 39 του Νόμ. 5351/1932), ως και δοκιμαστικών ανασκαφών (άρθρ. 41 του Νόμ. 5351/1932) εν όψει εκτελέσεως έργου δι’ ό εχορηγήθη η σχετική άδεια. 3.Η χορήγησις αδείας εκμεταλλεύσεως λατομείων (άρθρ. 50 του Κ.Ν. 5351/1932, άρθρ. 4 παρ. 2 του Νόμ. 669/1977, Νόμ. 386/76 άρθρ. 3). 4.Η χορήγησις αδείας εκτελέσεως μεταλλευτικών ερευνών (άρθρ. 50 του Κ.Ν. 5351/32), άρθρ. 18 του Μεταλλευτικού Κώδικος (Ν.Δ. 210/73). Σελ. 1174(α) Τεύχος Ε92-Σελ. 66 5.Η χορήγησις αδείας εγκαταστάσεως πρατηρίων υγρών καυσίμων και σταθμών αυτοκινήτων πλησίον αρχαιολογικών χώρων και μουσείων (άρθρ. 50 του Κ.Ν. 5351/32, Π.Δ. 455/76 και Π.Δ. 249/78). 6.Ο ορισμός εκτάκτου επόπτου ανασκαφής Ξένης Αρχαιολογικής Σχολής (άρθρ. 37 του Κ.Ν. 5351/ 32), εις ήν περίπτωσιν ο επόπτης δεν ορίζεται υπό της Γενικής Διευθύνσεως Αρχαιοτήτων και Αναστηλώσεως. 7.Η χορήγησις αδείας μεταφοράς αρχαίου εντός της περιφερείας των προς συντήρησιν ή από των ανασκαφών εις τα Μουσεία και τας Αρχαιολογικάς Συλλογάς (άρθρ. 1 και 44 παρ. 4 του Κ.Ν. 5351/32). 8.Η χορήγησις αδείας εκτελέσεως ανασκαφών δι’ ανεύρεσιν μη αρχαιολογικών θησαυρών (άρθρ. 50 Κ.Ν. 5351/1932 και Νόμ. 6133/34). 9.Η χορήγησις αδείας ενεργείας καλλιτεχνικών εκδηλώσεων εντός αρχαίων θεάτρων ή άλλων αρχαιολογικών χώρων και Μουσείων και ο προσδιορισμός του καταβλητέου τέλους (άρθρ. 1 και 50 του Κ.Ν. 5351/1932, άρθρ. 8 παρ. ε΄) εε΄ και 9 παρ. 2 του Νόμ. 736/77). 10.Η παραπομπή προς τα Τοπικά Συμβούλια Μνημείων θεμάτων αρμοδιότητος της περιφερειακής υπηρεσίας, πλην των αναφερομένων εις απαλλοτριώσεις και εις χαρακτηρισμούς βιομηχανικών περιοχών, τα οποία παραπέμπονται εις το Κεντρικόν Αρχαιολογικόν Συμβούλιον (άρθρ. 93 παρ. 6 και άρθρ. 91 παρ. 4 εδάφ. α΄ Π.Δ. 941/77). 11.Αι βεβαιώσεις προς τα Δημόσια Ταμεία της δαπάνης δια την επανόρθωσιν της γενομένης βλάβης εις αρχαία εις βάρος των τελεσιδίκως καταδικασθέντων δια παράβασιν του άρθρ. 50 του Κ.Ν. 5351/32 (άρθρ. 50 παρ. 2 του Κ.Ν. 5351/32). 12.Η έγκρισις καταβολής αποζημιώσεως ιδιοκτητών, δια στέρησιν χρήσεως ακινήτων, δι’ αρχαιολογικούς λόγους, εφ’ όσον το ποσόν ταύτης δεν υπερβαίνει τας 20.000 δρχ. κατ’ έτος (άρθρ. 9,41,42 του Κ.Ν. 5351/32, άρθρ. 14 εδάφ. β΄ του Π.Δ. 941/77). 13.Η εκτέλεσις παντός έργου συντηρήσεως, αναστηλώσεως, αποκαταστάσεως και προστασίας των μνημείων εν γένει, ως και διαμορφώσεως του πέριξ αυτών χώρου (άρθρ. 11 παρ. 1 και 2 του Νόμ. 216/43, άρθρ. 13 παρ. 2 και 3 του Νόμ. 4823/30, άρθρα 6,7,10 παρ. 2 εδάφ. α) αα΄, 11 παρ. 2 εδάφ. α) αα΄, 36, 101 παρ. 5 του Π.Δ. 941/77), υπό την προϋπόθεσιν ότι εδόθη η προς τούτο άδεια της Γενικής Διευθύνσεως Αρχαιοτήτων και Αναστηλώσεως και ότι τα έργα εκτελούνται επί τη βάσει μελετών ή οδηγιών της Υπηρεσίας Αναστηλώσεως. 31.Π.α.48 Υπουργείο Πολιτισμού 14.Η εκτέλεσις παντός έργου δια την επισκευήν ή συντήρησιν Μουσείων, Αρχαιολογικών Συλλογών και παντός εν γένει κτηρίου αρμοδιότητος της Γενικής Διευθύνσεως Αρχαιοτήτων και Αναστηλώσεως, μέχρι προϋπολογισμού δαπάνης 150.000 δρχ. και υπό την προϋπόθεσιν ότι δεν θα προκληθή αλλοίωσις της μορφής των (άρθρ. 8,9,36 του Π.Δ. 941/77, άρθρ. 1 του Α.Ν. 1620/39, άρθρ. 2 και 3 του Νόμ. 4823/30, ως ετροποποιήθη και συνεπληρώθη από τον Νόμ. 5046/31, άρθρ. 11 παρ. 2 του Ν.Δ. 4177/61). Δι’ έργα προϋπολογισμού δαπάνης άνω των 150.000 δρχ. η εκτέλεσις θα πραγματοποιήται κατόπιν σχετικής μελέτης της Υπηρεσίας Αναστηλώσεως. 15.Η χορήγησις αδείας φωτογραφήσεως - κινηματογραφήσεως αρχαιολογικών χώρων και μουσείων του Κράτους (άρθρ. 13 του Α.Ν. 1947/39, άρθρ. 8 και 9 του Νόμ. 736/77 και άρθρ. 10 παρ. 2 εδάφ. β) γγ΄ του Π.Δ. 941/77. 16.Η χορήγησις αδείας ελευθέρας επισκέψεως Μουσείων και Αρχαιολογικών Χώρων (άρθρ. 9 του Νόμ. 736/77). 17.Ο χαρακτηρισμός δηλουμένων αρχαίων ως εχόντων μικράν επιστημονικήν σπουδαιότητα και μικράν ή ουδεμίαν εμπορικήν αξίαν κατόπιν γνώμης πάντως του Τοπικού Συμβουλίου (άρθρ. 5 παρ. 2 του Κ.Ν. 5351/32). 18.Η χορήγησις αδείας μελέτης εντός των μουσείων είτε εντός των αρχαιολογικών χώρων, προκειμένου περί δημοσιευμένων αρχαίων (άρθρ. 10 παρ. 2 εδάφ. β) δδ΄ του Π.Δ. 941/1977). 19.Η χορήγησις αδείας μελέτης αρχαιολογικών και μουσειακών αντικειμένων, υπό των μελών των εν Ελλάδι αρχαιολογικών σχολών, εφ’ όσον ταύτα είναι δημοσιευμένα ή οι μελετηταί δικαιούνται ταύτης κατά νόμον (άρθρ. 10 παρ. 2 εδάφ. γ΄ του Π.Δ. 941/77). 20.Η χορήγησις αδείας εξαγωγής συγχρόνων έργων τέχνης (άρθρ. 19 του Κ.Ν. 5351/1932 και 10 παρ. 2 εδάφ. β)ββ΄ του Π.Δ. 941/77). Προκειμένου περί απομιμημάτων αρχαίων, η ανωτέρω άδεια χορηγείται μετά την γνωμάτευσιν του Προϊσταμένου του κατά περίπτωσιν αρμοδίου Μουσείου (άρθρ. 40-43 του Π.Δ. 941/77). 21.Η χορήγησις αδείας επανεξαγωγής εκτός του κράτους αρχαίων εισαχθέντων εκ του εξωτερικού (άρθρ. 15-18 του Κ.Ν. 5351/32, άρθρ. 10 παρ. 2 εδάφ. β) γγ΄ του Π.Δ. 941/77). 22.Η πρόσληψις δι’ ωρισμένον χρόνον ουχί μείζονα του τριμήνου κατ’ έτος, εκτάκτων υπαλλήλων φυλάξεως προς κάλυψιν επειγουσών, απροβλέπτων ή περιοδικού χαρακτήρος αναγκών των Μουσείων, των Αρχαιολογικών Χώρων και ανασκαφικών κ.λπ. έργων, εφ’ όσον έχει εγκριθή η σχετική πίστωσις (άρθρ. 13 παρ. 4 του Νόμ. 4823/30, άρθρ. 89 του Υ.Κ., άρθρ. 13 κεφ. III του Νόμ. 736/77). 23.Αι εγκρίσεις μετακινήσεως εκτός έδρας εντός των ορίων της περιφερείας του πάσης φύσεως προσωπικού ταύτης (Ν.Δ. 65/1973), Υπ. απόφ. 1700/76 (ΦΕΚ 271/Β/1976), Νόμ. 1521/42, άρθρ. 11 παρ. 2 ως εκυρώθη και συνεπληρώθη με την 321/46 Π.Υ.Σ.). 24.Η έκδοση πράξεων που αφορούν στη συγκρότηση επιτροπής, στην προκήρυξη, στην επικύρωση μειοδοτικών διαγωνισμών και απευθείας ανάθεση, ανεξαρτήτως ποσού δαπάνης, για την προμήθεια αναλώσιμου και μη υλικού, εκτύπωση βιβλίων, δελτίων, εκτέλεση διαφόρων εργασιών και παροχή υπηρεσιών, εντός των ορίων των εγκεκριμένων πιστώσεων και σύμφωνα με τις ισχύουσες διατάξεις του Ν.Δ. 29.12.1925/9.1.1926 και των άρθρ. 85 και 86 του Ν.Δ. 321/1969. Η παρ. 24 προστέθηκε από την παρ. Ι άρθρου μόνου του Π.Δ. 74/16 Φεβρ.-1 Μαρτ. 1985 (ΦΕΚ Α΄ 26). Σύμφωνα με το άρθρο μόνο του Π.Δ. 635/1831 Δεκ. 1985 (ΦΕΚ Α΄ 232) οι διατάξεις της άνω παρ. 24 επεκτείνονται και στους προϊσταμένους: α)Του Εθνικού Αρχαιολογικού Μουσείου. β)Του Βυζαντινού και Χριστιανικού Μουσείου. γ)Του Επιγραφικού Μουσείου. δ)Του Νομισματικού Μουσείου. ε)Της Εφορίας Αρχαιοπωλείων και Ιδιωτικών Συλλογών. στ)Του Αρχαιολογικού Ινστιτούτου Κρήτης. ζ)Του Αρχαιολογικού και Ιστορικού Ιδρύματος Ρόδου. Β)Ειδικώτερον, εις τους προϊσταμένους των Εφορειών Βυζαντινών Αρχαιοτήτων, πέραν των υπό ένδειξιν Α) εκχωρουμένων αρμοδιοτήτων, καθώς και εις τον προϊστάμενον του Βυζαντινού και Χριστιανικού Μουσείου: Η χορήγησις αδείας εξαγωγής έργων χριστιανικής τέχνης χρονολογουμένων μέχρι του 1830, και εικόνων χρονολογουμένων μέχρι του 1900 (Κ.Ν. 5351/32, άρθρ. 19, Νόμ. 401/14, άρθρ. 6 Νόμ. 2674/21, άρθρ. 8, Νόμ. 1469/50 και Υπ. απόφ. 4411/1968 (ΦΕΚ 129/Β΄/16.3.1968). Γ)Ειδικώτερον εις τον προϊστάμενον της Εφορείας Εναλίων Αρχαιοτήτων, πέραν των υπό ένδειξιν Α) εκχωρουμένων αρμοδιοτήτων: 1.Η χορήγησις αδείας υποβρυχίου δραστηριότητος (άρθρ. 1,50 Κ.Ν. 5351/32). 2.Η χορήγησις αδείας εκτελέσεως πάσης φύσεως λιμενικών εγκαταστάσεων (άρθρ. 50 και 52 Κ.Ν. 5351/32). Δ)Εις τον προϊστάμενον της Εφορείας Αρχαιοπωλείων και Ιδιωτικών Συλλογών πέραν της αρμοδιότητος υπ’ αριθ. 10 του υπό ένδειξιν Α) του παρόντος: 1.Η χορήγησις αδείας προς μελέτην και φωτογράφισιν εις ιδιωτικάς συλλογάς δια τα δημοσιευμένα αρχαία αυτών (άρθρ. 25 Κ.Ν. 5351/32). 2.Αι διατάξεις προς του έχοντας ιδιωτικάς αξιολόγους συλλογάς δια την παροχήν ευκολίας επισκέψεως (άρθρ. 26 του Κ.Ν. 5351/32). (Αντί για τη σελ. 1175(β) Σελ. 1175(γ) Τεύχος 1151-Σελ. 11 Υπουργείο Πολιτισμού 31.Π.α.48 Ε)Εις τους προϊσταμένους του Εθνικού Αρχαιολογικού Μουσείου, Βυζαντινού και Χριστιανικού Μουσείου, Επιγραφικού Μουσείου, και Νομισματικού Μουσείου αι αρμοδιότητες υπ’ αριθ. 9,10,11,13,14,15,16,17,18,19,20 και 22 του υπό ένδειξιν Α) του παρόντος. Άρθρ. 2.-Όπου κατά τας ισχυούσας διατάξεις δια την υπό του Υπουργού και των Κεντρικών Υπηρεσιών του Υπουργείου τούτου άσκησιν των μεταβιβαζομένων δια του παρόντος αρμοδιοτήτων απαιτείται γνώμη Αρχαιολογικού Συμβουλίου, οι εις ούς μεταβιβάζονται αι κατά το προηγούμενον άρθρον αρμοδιότητες ενασκούν ταύτας μετά γνωμοδότησιν του αρμοδίου Τοπικού Συμβουλίου Μνημείων. Εφ’ όσον διαφωνούν δύο τουλάχιστον μέλη η υπόθεσις παραπέμπεται ες το Κεντρικόν Αρχαιολογικόν Συμβούλιον. 